CELEX: E2008G0005
Language: fi
Date: 2008-12-04 00:00:00
Title: EFTA-valtioiden pysyvän komitean päätös N:o 5/2008/PK, tehty 4 päivänä joulukuuta 2008 , pysyvän komitean päätösten N:o 5/2004/PK ja N:o 1/2007/PK ETA:n rahoitusjärjestelmän kustannusjakoperiaatteen muuttamisesta

12.3.2009   
            
            
               FI
            
            
               Euroopan unionin virallinen lehti
            
            
               L 67/93
            
         EFTA-VALTIOIDEN PYSYVÄN KOMITEAN PÄÄTÖS
   
   N:o 5/2008/PK,
   tehty 4 päivänä joulukuuta 2008,
   pysyvän komitean päätösten N:o 5/2004/PK ja N:o 1/2007/PK ETA:n rahoitusjärjestelmän kustannusjakoperiaatteen muuttamisesta
   EFTA-VALTIOIDEN PYSYVÄ KOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, sellaisena kuin se on mukautettuna Euroopan talousalueesta tehdyn sopimuksen mukauttamisesta tehdyllä pöytäkirjalla,
   ottaa huomioon sopimuksella Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta Euroopan talousalueeseen ETA-sopimukseen sisällytetyn ja sopimuksella Bulgarian ja Romanian osallistumisesta Euroopan talousalueeseen muutetun ETA:n rahoitusjärjestelmää koskevan pöytäkirjan 38 a,
   ottaa huomioon ETA:n rahoitusjärjestelmän kustannusjakoperiaatteesta 23 päivänä syyskuuta 2004 tehdyn EFTA-valtioiden pysyvän komitean päätöksen N:o 5/2004/PK,
   ottaa huomioon, että Liechtenstein pystyy nyt itse tuottamaan viralliset tiedot bruttokansantuotteestaan (BKT), kuitenkin yleensä kahden vuoden viipeellä,
   ottaa huomioon EFTAn kansallisten tilastolaitosten johtajien 24 päivänä huhtikuuta 2008 antamat suositukset,
   ON PÄÄTTÄNYT SEURAAVAA:
   1 artikla
   Korvataan pysyvän komitean päätöksen N:o 5/2004/PK ETA:n rahoitusjärjestelmän kustannusjakoperiaatteesta muuttamisesta tehdyn pysyvän komitean päätöksen N:o 1/2007/PK 1 artikla seuraavasti:
   
      ”Korvataan pysyvän komitean ETA:n rahoitusjärjestelmän kustannusjakoperiaatteesta tehdyn päätöksen N:o 5/2004/PK liitteessä 6 ja 7 kohta seuraavasti:
      
         
                     ’6.
                  
                  
                     BKT-tiedot, joihin tietyn vuoden t rahoitusosuudet perustuvat, on toimitettava kyseisen vuoden 1 päivään helmikuuta mennessä, ja niiden on koskettava vuotta t-2. Jos vuotta t-2 koskevia BKT-tietoja ei ole saatavilla, Liechtensteinin osalta käytetään uusimpiin käytettävissä oleviin BKT-tietoihin (t-4) perustuvaa likiarvoa, jota mukautetaan Sveitsin BKT:n kasvulla vuosina t-3 ja t-4. Menetelmää arvioidaan uudelleen kolmen vuoden kuluessa.’ ”
                  
               
   
   2 artikla
   Tämä päätös tulee voimaan välittömästi ja sitä sovelletaan viidennellä/viimeisellä ajanjaksolla (2008–2009).
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 4 päivänä joulukuuta 2008.
      
         
            EFTA-valtioiden pysyvän komitean puolesta
         
         
            Puheenjohtaja
         
         S.D. Prinz Nikolaus von LIECHTENSTEIN
         
         
            Pääsihteeri
         
         Kåre BRYN